
ANUTE FABRIS 
Seenis di vile par teatro furlan 


A passe 


COMEDIE IN TRE AZ 


Libri stampòt in te tipografie 
clamade «Arti Grafiche Friulane» in Udin 


A passe la scalmane! 


Personis da la Comédie 


ZANETO Siore BETE 
ANZULE so femine | CATINE so fie 
PERIN lor fi GIOVANIN 
'SINE fie d'anime RICO 


Cre V © 


AT PRIM 


(Sin l'une ciase di contadins bongs-pa- 
rons e sot il puarti ca l'è a üs loze, qualchi 
bancie atór e pai murs piciát qualchi falcèt, 
qualchi argàgn di contadin. Di face il pu- 
blic, il puartón di entrade e di ca e di là 
dós puartis. In bande une pòdine cu la so 
bree e, donge, un zei di robe za lavade. 'Si- 
nute tirade sv in codét, cui bràs ravaiás, 
sta lavant). 


SCENE PRIME 


ANZULE. - (entrant cun tun grumal in 
man) Ah! puare frute, ce tante robe chi tu 
as lavade! E iò t'in puarti ancimó! 

"SINE. - Eh, no impuarte, mame, dèimi ca 
vo’: i’ ài finit subit. 


ANZULE. - Sint po', 'Sinute: àstu viodüt 
Perin a là für, tu? 

SINE. - Par culi, mame, no l'è passat. 

ANZULE. - Si tu savessis! Il pai a lu ci- 
rive par fà un lavôr e clame e clame, no si 
à podüt fàlu vif. Cussi, come al solit, a si è 
sbrocât cun me e a mi à dit di dut. Bisu- 
gne chi torni a iudàlu. A 

'SINE. - Lassait chi vadi iò, mame: fini- 
rai dopo. 


ANZULE. - No, no, la me frute, lave li, tu 
(a iès). 


SCENE SECONDE 
'Sine e po' Perin. 


"SINE (continudit a sfregolà il capo ca la- 
vel. - Puare mame! Ce displasé a viddile 
simpri tormentade. Eh! ma Perin nol fas 
di mancul! Si lave tant ben, ’ne volte! Si 
sarès cussi contenz duc’, cumo... 

PERIN (entrant, vistit di fieste cul ciapièl 
sot 1l braz; un bièl zùf, ciamese sport, gia- 
chete moderne, bregôns larcs, cun cialzóns 
adatas). - Ca, ca, 'Sine; fasimi il grop in 
che' malandrete.di une cravate. 

'"SINE (suiansi lis mans e lant viers di 
lui). - Cid! Tu t'al fasis simpri bessòl... 

PERIN. - L'è un'ore chi soi devant dal 
spieli e nol vil vignì, nol val. 

"SINE. - Si capis che uè, al devi iessi fat 
in gamba! (a si met a fàial). 

PERIN. - Crodarai, musticute! Viôt di me- 
ti dut l'impegno cu lis tós zatutis bravis. 

"SINE. - Bravis? Ma no i rivin a chés, eh? 

PERIN. - A qualis? 

'SINE. - Tu fevelis di zatutis...; a chés da 
la colombe... da la torturele... da la giate, si 
tu vis... 

PERIN. - No ti capis. 

'"SINE. - Miòr (finit di fà el grop). Là. No 
i mancie nuie. 

PERIN. (si toce la cravate). - Si tu fossis 
la me morose, ti darès 'ne bussade sore. 

'SINE. - L'è il mâl chi no soi, eh? E alore 
fieste. (serie e graciose). Sint po' Perin: si 
puèdie savè là chi tu vâs? 

PERIN. - A spàs po'. 

'SINE. - Ti clamave il pai, rabiós, e la 
mame, puarine... 

PERIN. - La mame, ce? 

'SINE. - Tu sàs: lui si sbroche cun ié e 
iè a tas, a patis, ti pare, ma quant ca è bes- 
sòle e vai ance... 

PERIN. - Oh, disimi mo': dula vustu rivà 

cun chest preambul? Métistu ance tu la 
lenghe cumò, par tormentàmi? 

"SINE. - Scuse: a mi fas dil la mame ca 
è tant buine e, si tu vis chi ti disi la vere- 
tàt... 

PERIN. - Für ca vegni! 

'SINE. - Tu mi fas ràbie ance tu parce 
che... 

PERIN. - Parcé che, ce? 

'SINE. - Ce sao iò! Si sint certis ciam- 
panis! 

PERIN. - Ben, par fàle curte, sastu ce chi 
ti dis iò: tu impaziti tai tiei afars, iò tai 
miei e buine sere Narde. 

"SINE. (musticade, tornant viers la pò- 
dine) - Gràzie: tu vedarás chi no tu m'al 
dis dós voltis. A 

PERIN. - Eco là ; mustichiti ance tu, cumo, 
come chei altris.. E comodaisi duc’ alore! 
(al iés seciát). 


SCENE TIARZE 
'Sine e Rico 
"SINE (tornànt a lavà). - A l'a reson di u- 


ne bande. Ce stüpide a di chi ài rabie, ce 
imbambinide! A l'à resón. Ce m'impuartie 

a mi? epür, epür... No stin pensài. Alzin un 
ciant: 


Stait'alegris fantacinis 
ché alegris podeis sta. 
Quand che po' sarés sposadis 
dut il ben al finirà. 


Rico (vistüt a üs contadin benestànt dal 
di di uè). - Bun di, paroncine. A van ben i 
afars, eh? 

"SINE. - Bun di, Rico: a van di viole. 

Rico. - Dulà ese miò barbe? 

‘SINE. - L'A di iessi sul granàr. Parcè 
distu? 

Rico. - Soi vignüt cu la scuse di doman- 
dai un plasé, ma par fevela cun te, siorine 
preziose. 

'SINE. - Cun me? Devin iessi afars sérios. 

Rico, - Sérios? Se-ri-issims. A mi à man- 
dat Tunìn Vigniòt... 

"SINE. - Tunin Vignüt? 

Rico. - Tunin Vivnit, si, a domandati ri- 
spueste a lis sós létaris. 

"SINE. - Létaris, id? Di Tunin Vignüt? 

Rico. - No sta fà la stupide cun me, va! 
Lui l'é sigür ca ti son capitadis ta lis mans 
e al vil savé ce che tu pensis, e subit. 


'SINE. - Tu mi fâs colà dal nül: iò no sai 
nuie. 

RICO. - Su, su, porco mondo, no sta fàmi 
ciacarà di bant. I distu di si o di no? Vustu 
fàlu content o vustu viódilu a là di che ban- 
de di Basandiele? 

'SINE (bacanant). - Oh Madone, ce come- 
dis! Siché, tu, tu fasaressis il missete? Ce 
mistir di lusso! 

Rico. - Fininle, orco mondo: no sta zor- 
nami ancieme me. Fevelin sul sério. Nol 
fas che tormentami par chi sepi a dii ale: 
no mi lasse vé ben. Tu devis sclariti cumó, 
se no... 

*SINE. - Va là, va là, baron: tu lavoris 
pa la sensarie, tu! 

RICO. - Si capis. ancie par ché. Ben, su, 
su, no stin fa fotis. Ce pènsitu veramentri? 

‘SINE. - Ciale mo: disi chi soi zòvine, chi 
no m'impegni. 

RICO. - Po Iesu, puarete, chi tu às i dinc’ 
di làt. 

"SINE. - Disii alore che li més s'cialis no 
rivin ai siei barcóns. 

Rico. - Su, su, no sta fàmi fa il m... 

SINE. - Alore s'a no ti va ben cussi, disii 
chi no ài idee ancimó di maridàmi e... 

Rico. - ...e chi tu vâs muinie t'un convènt 
di fraris, par fàiu scaturi duc', cun chei 
voglàz, brute mostre! 

'SINE (i dà 'ne bagnade). - Tas. tas, ta- 
baiót. Al pàr chi tu cichis pa la sensarie 
pierdude. 

Rico (al ciape su il zei da la robe lava- 
de). - Dami sübit une buine rispueste par 
Tunin, puar cian, se no ti revolti il zei. 

'"SINE (a côr a fermalu). - Pa l'amór di 
Dio, no... 

Rico. - Ciale mo’ (metint iù il zei), pènsii 
su, orco mondo! Tu saressis fortunade: un 
fantat di gale. L'è un piéz ca ti olme, e al 
tas... 

‘SINE. - ...al fas ben tabaia i missetis, par 
lui. 

RICO (torndnt a ciapà su il zei e fasint di 
revoltàlu). Crós di Dio che ti ribalti dut. Fi- 
nissile su: cui astu di sposà, tu? 

"SINE. - L’anticrist cu lis dalminis: si ca- 
pis! 

Rico. - Finissile, 'Sine; se no mi stufi e 
us mandi duc' sul.. orco mondo: te, cun 
dut lui. 

'SINE. - Ben, disi chi lu ringrazi, chi pen- 
sarai su, chi savarai a dii, ma cul timp. 

SCENE QUARTE 
Zaneto, Anzule, 'Sine, Rico 


ZANETO (al ientre cun t'un zei di panolis; 
daür Anzule la so femine, cun tun altri zei: 
a si direzin viers 'ne bancie, par sentàsi a 
sgrignolà). - Eco ca, un altri pelandrón, cal 
fasarés cübie cun chel chi sai ió! 

Rico. - No po’ barbe, disonoràmi in pre- 
since di une fantate, no po'. Ieri vignüt a 
viodi si mi prestavis la machine di sgri- 
gnolà, ma viót chi la veis rote: sgrignolais 
a man, ancie vo'... 

ZANETO. - Si, chi tu vevis premure! Tu 
stavis a tabaià tu, eh? Duc, compains! Une 
manie di pucefadie: drindulàsi ator e lassa 
ca lavorin chei altris. 

"SINE (intànt a rit e a fas di moto ca i 
sta ben). 

Rico. - A l'è il plui biel mistir dal mont, 
il nestri, barbe! 

ZANETO. - Po-si-si; po-si-si. Zoventüt di 
cumà po’. E a cirin di là a morosà, di ma- 
ridasi? Planta fameis, vualtris? Mi lassi 

taià il ciâf, si sei bogns di mantigni nancie 
un ucel... 

Rico. - Chest mo’ barbe no mi ven a mi, 


cun tantis s'ciaipulutis di ucei, chi ài a 
ciase... 

'SINE - ...ca iu governin chei altris... 

Rico. - Tas, si tu sas alc tu, musticate! 

ZANETO. - Eh! biele int si, drece-fameis, 
fruce-manis... 

'SINE (che intant e à finit di lava). - Tò, 
id, pai, lu met sot cumò; (a Rico) ciape chest 
zei e iude culi a puartalu. (a Anzule) Voi 
a resenta insomp il broili, mame. 

Rico. - Cialait mo’, barbe, se no mi met 
a lavorà, si no soi simpri pront ai comanz 
da li fantatis! 

ZANETO. - Va la, va là, robe galiote. 

Rico. - Sin parinc, barbute. Ariviodisi. 
Bundi. agne. 

ANZULE. - Mandi, mandi Rico (« jessin). 


SCENE QUINTE 


Zaneto e Anzule 


ZANETO. - No san fa altri, no san, che na- 
sica fantatis. Ca si podés almancul savé, 
corpo da l'óstrighe, dulà ca l'è lat cumò a 
finile chel altri. 

ANZULE. - Us ài dit chi no sai... Al sara 
sbrissat a cioli spagnoléts. 

ZANETO. - No tu sas mai nuie, tu! Dome 
tramis ca’ drenti. Mah! Sai ben ce chi fas, 
iò. No si po’ là indevant in chiste maniere. 

ANZULE. - Taseit, taseit, veit pazienze: il 
Signor al metara di miez, vedarés... 

ZANETO. - Il Signôr? Benin 
4%. Cà, si va simpri piès. Nus fas muri, 
òstrighe. No bastin i bèz ca l'a consumat 
pai siei capricis, cumo l'à di invis'ciàsi là di 
che brute schifose! Robe di mont; dome 
mufe, dome lusso. Si, gió; fie di so mari; 
che, sa mi vegnin su chei cinc minüs, quand 
chi li scontri, ur spudi in ghigne, a ché 
robe vanzade... 

ANZULE. - Seso mat? Vo, cussi s'cialdi- 
nós. no resonais, crodéimal. Ance cun chel 
frut, no faseis che invelegnàlu, cu li vue- 
stris manieratis. Bisugne savé fà! 

ZANETO. - Tu sós cà, tu, tu sós cà a pa- 
ràlu, chel bocón di macaco: 'tu sós cà! 
Sfidi jo, l'è il to fión. Ma cioh! tu sés cause 
ance tu, di dutis chestis pantuminis... 

ANZULE. - Batéis simpri chel claut, vo! 

ZANETO. - Sfidi a no bàtilu, jo! Masse 
comut ta li braghessis lu' vin lassât, masse 
cómut! Ió e te e che' puare, lavorà di muri, 
e lui? Fà la biele ziambe: mangià ben, 
bevi miór, tacuin ben furnit e vie... 

ANZULE. - Ben, no steit fà viodi ca nol 
lavore. Saveis ance vo' che s'à si met... 

ZANETO. - Ben quand ca l'è in sece e (al 
fas il segno di pecùnie) al à bisugne di 
molzi! Ma si m'impensi di ogni volte chi 
dis ale: (riprodusint la vôs da la femine) 
« Eh! ce voso fa? Puar frut, i 'vin dome 
chel li, no stin disgustàlu. S'a no si podés, 
grazie a Diu! ». E cussi mole tu chi moli 
jo. cumò a l'à la ciavezze sul cuel e i a la 
ciaparà che’ brute piorate da l’òstrighe... 
Ma, ohe! Ta l'ài dite a ta la stradis: ca 
drenti fin chi soi jo e nance dopo, nol mene 
di che’ genie; no, pa l'òstrighe, no la mene. 

ANZULE. - Po taseit, taseit, son scalma- 
nis ca passin, son robis par aiar, no steit 
rabiasi! 

ZANETO. - Robis par aiar? Chel brut mus, 
l'à di là, lui, a di ca s'impipe da la robe di 
So pari... 

ANZULE. - Eh! vo' po', crodeis a dutis 
lis lengatis ca lu metin a mal. 

ZANETO. - No coventin lenghis ca: si viôd 
i faz, chel brut ingrat... Chel ca si à fat par 
lui, di malât e di san... ma! cioh! s'infote 
ance di te, lui, s'infote... Si mi pensi a dutis 
lis strussis, par quistà che' po' di robe, par 
tignile donge, simpri cu la speranze c'al 

tiri drèt... E lui? Bicicletis, motorins, gam- 
bai, scarpins, scarpóns, mudis, cravatis e 
bruschins pai dinc' e bruschins pa lis óngu- 
lis e cerz odórs ca ti fasin starnuda... 

ANZULE. - No steit a fà il folón, cumo... 

ZANETO. - Folón, id? Che il diaul lu puarti 
vie, lui cun duc' i bez c'al strasse, òstrighe. 
E, tu, no tu ti ricuardis, di quant che cul 
Stomi in man ca ti dulive, tu spetavis ca 
fasés l'üf la gialine, ma mighe par bèvilu, 
eh; par cioli il vueli? No tu ti pensis di 
nuie, tu eh, E tu lu paris, chel mostro di 
sarcandolàt ! 

ANZULE. - Faseit viodi ca l'é simpri atór. 

ZANETO. - Quant ca i cómude: c'al coli 
il mont, quant ca l'à destinàt di là, al va; 
e caschi il mondo. Se mai a nol fos stat tant 
m.. di lassàsi meti li svuarbadoris, chel 
brut macaco! E di ce robe po’! Nol viôt 
nualtri, lui! E di chi tu às ciolte 'Sinute da 
l'ospedal e tirade su, simpri cun che’ spe- 
ranze; cu la speranze ca tacassin insieme! 
Puare frute, che' a é robe! simpri t'un la- 
vor, simpri legre! Ce varéssino di fa, si no 
la vessin ié, simpri indevànt, cu la int di 
vore, cul famei... 

ANZULE. - Ce veso di fà? A sarès lade 
masse ben. 

ZANETO. - T'al dis, jo, ca 'varés tacat, s'a 
nol fos stat invis’ciat di che’ brute zuite. 
E po’ e po’... tu sós cause ance tu. Jessint 
ca sj veve che' idee, tu vevis di inviàur tu, 
qualchi volte, il discórs... 

ANZULE. - Iò? Ce si pensaiso? Cemit ra- 
sonaiso cumò.? 

ZANETO. - Po-no-nò, po-no-nò, mostris di 
femenatis: meti la lenghe là ca no va, 
vualtris, là ca no va. Eh si sa, tu: parà il 
fi, tu, compatilu, tu; dài béz a balugo, tu, 
tigni riscòs i trucs, tu; fàlu deventà ce ca 
l'é, tu. 

ANZULE. - Oh ben, no steit fà viodi, cumo, 
ca l'é 'ne canae. 

ZANETO. (al ieve rabiós) - No l'è ’ne 
canae a fà e c'al fas? A mandà in malore 
la famee? A fami muri rabiós? Sta da la 
bande del fi, tu; sta cuintri di me, tu... 
(s'etaldansi simpri plui): M'infoti di te, di 
lui, di dute la vuestre gernazie, porche òstri- 
ghe. Restarai bess6l! Vait in malore duc’... 
(al s'ciamne). 

ANZULE. (ievade, ca i côr daür). - Sintit, 
Zaneto, sintit: veis resón, veis resón, ma 
sintit! (A torne in scene). E ogni di cheste 
solfe! Puars no, puars no! 


(Tendón) 

AT SECONT 


(Un tinèl di contadins bonparóns: ‘ne 
taule cun ciadreis, qualchi quadri cence 
gust, sui murs; "ne Madonute luminade tun 
ciantón). 


SCENE PRIME 
Anzule e 'Sine 


ANZULE. - Sint po' la me frute: siore Be- 
te a è vignude cu la fie a ciatà so sür. e à 
mandat a di che dopo gustat a vignaràn 
culi a saludànus. 

"SINE. - E vo, mame, ce veso dit? 

ANZULE. - Ce vévio di di iò, la me frute? 
Ca végnin po’! 

SINE. - E il pai lu sae? 

` ANZULE. - Po' tàs soi stade cumo ta l'ort 
a dial. " 
"SINE. - Jésus! Credèso lui, e"? 


WE HER 


ANZULE. - A mi à fat il quarantevot: à 
mi à dit stüpide, insemenide e ca nol vül 
pantàn a ciase so, c'al savarà lui ce c'al 
fás, si no mandi subit a visà ca no stein a 
vigni. Co ti dis iò, robonis! Lu ài lassât 
sbrocà e i ài savüt fà in mût ca mi a dit, 
ta l'ultim: Ben, li speterai che' brutis schi- 
fosis; a mi. 

‘SINE. - Jesu, mame, piés cun piés. 

ANZULE. - Po no, tas: l'ài voltàt in ma- 
niere chi vin di ricévilis e fà fente di no 
jessi chei, chi vin di puartale cimade, par 
podé pesàlis miór... 

"SINE. - Esal persuadüt, po’? 

ANZULE. - Puar vecio, a l'é tamburón, 
ma no l'é trist. Mi ài fat prometi c'al sepi 
fa, ca nol stei a fami muri... 

i SINE. - E Perin al veve propi bisugne di 
là vie uè? 
5E Po. no capistu ca l'è làt a pue- 

"SINE 2 aye pa s'al stave a ciase.. — 
gh — Podeve di ca no stessin a vi- 
è ae en fen, no l'è di ciacaris lui : 
à imbambinid kè Pit chel puar frut: a t'al 
ras. Il fogór al TA no avonde, tu veda- 

e, l'A di passa. 

'SINE. - Ma iò, mame, intànt. no stoi cu- 
li; quant ca rivin, iò i' s'ciampi... 

ANZULE. - Pa l'amór di Dio, frute, no sta 
jessi cussi: no tu püs lassàmi bessòle! E po’ 
si tu às di fà 'ne gote di cafè? 

'SINE. - I diseis vo' mame, ma us ài con- 
tat, no? cemit ca mi ciale che’ siorine, da 
l'alt al bas, quant chi si scontrin a merciát, 
o quand chi voi a messe in pardchie, tal so 
pais! Si vedessis cun ce àrie di pietàt, di 
mufe... No pués viddile, eco... 

ANZULE. - No sta jessi ombrose, cum: 
scòltimi 'Sinute, ubidissimi me... 

'SINE. - Ma no par sentàmi in compagnie, 
saveso, no mi va: no pues. 

ANZULE. - Po ben, po ben! Ciale mo', la 
me frute, no stin fà ciacarà il mont: e po' 
Perin l'è mizionôs, tu sas... 

'SINE. - Perin?... Perin, si... Taseit !... Sin- 
tiso? Son ca lór. A vegnin li fantatis in cia- 
se dai morós cumò! 

ANZULE. - Tás, tàs, no sta malignà, no 
jessi triste. 


SCENE SECONDE 
Anzule, 'Sine, Siore Bete, so fie 


BETE (Vistude cun pretesis; cun so fie 

elegante, piturade, cipriade, smorfeose ca 
spant cent odórs). - Compermesso! Oh! An- 
zule benedete, cemüt stae? (i dà la man). 

CATINE. - Stae ben, si? (dengi la man). . 

ANZULE (contragambiant). - Ben, grazie, 
e lôr? (A 'Sine ca è restade indaür): Salu- 
de po' la me frute. 

'SINE (secie, secie). - Patronis. 

ANZULE (dant lis ciadreis). - Cà, ca si có- 
mudin: a la buine, cemùt ca si po’. 

BETE (a 'Sine). - E tu, no ti sèntistu? Ven 
cà chi ti viodi; ce sierone chi tu as! 

ANZULE. - Salüt e moto, puare frute... 
simpri t'un lavór. 

*SINE. - No come vo, mame... 

CATINE. - E parce no ti séntistu ancie tu? 

ANZULE. - Ca scusin tant e po' tant: a 
devi là für un momentin. 

*SINE. - Compermesso! 

BETE e CATINE. - Comóditi, comóditi. 


SCENE TIARZE 
Anzule, Bete e Catine 


BETE (a Anzule). - Duncie ie sta benón, 
mi par. sou 

CATINE. - I domandavi simpri di iè, sae, 
al gno Perin! I puartàvie mai i miei salüs? 


ANZULE. - Si, si, iu portave. 

BETE. - A proposit: cumò che sin besso- 
lis: a sa, iò soi Bete da la lenghe sclete. La 
intate a ven a dinus, che lôr no son contèns 
di vé in ciase me fie... 

CATINE. - Ma tâs mame, no è degnazion 
fevelà cussi. no l'è fin, ve'! 

BETE. - TAs tu, invese. L'è miôr iessi 
francs. Ca mi disi, la prei: ese vere, An- 
zule? 

ANZULE, - S'a si va daür la int... Lui pe- 
rò no l'à dit nuie ancimò... e, a sa, no nus 
sta a no... Però. noaltris, no vin vierte bo- 
ce cun nissùn. 

BETE. - Ï l'Ai dit, iò, a che’ frute li, che 
lor no vevin dit nuie! No volèle in ciase, iè? 
Cun tanc’ morós e siórs ca la voressin! No 
fas par di, ma ancie ore presint, s'a savès! 

CATINE (ca si vuce i ciavei, a sdrindule i 
brazzalès, a si tichigne lis óngulis lungis). - 
Lu sa ancie Perin ce domandis chi ài vudis 
e chi ài in uè... 

ANZULE. - Crodarai, crodarai. 

BETE. - Ma iè, ce vuélie, e à metüt il ciâf 
in tal so frut, e li. Iò, par di la veretat, i 
soi contente: lui, nol viód che par iè: l'è 
cuét, bisugne di la veretât, e po' l'è bon, fi 
sòl e dut il rest, e”, Anzule? Cu la robe che 

àn lór a puedin vivi di réndite. I al dis sim- 
pri a Perin iò, c'al podarés fà di mancul 
di là in campagne. e 

CATINE. - Eh! lu sa, ancie lui, ca no l'è 
decoro! 

BETE..- Varés vit gust c'al fos stat ance 
lui, culi, par sclarisi duc' insieme, par de- 
stinà alc... 

ANZULE. - A l'à dovüt là vie. 

BETE. - Lu savin, lu savin... E Zaneto, il 
so om? 

ANZULE. - Nol po’ fa c'al capiti. 

BETE. - Fevelarin cun chel, aloré. 

ANZULE. - Pa l'amór di Dio, ca sinti: uè 
al sta póc ben, a l'à une brute zornade. Il 
fantàt, come chi ài dit, no l'à ancimó feve- 
làt in ciase e il vecio nol sa nuie. Sa i al 
disès ie, a pararés che il fantàt nol voles 
dipendi... cussi... a sa; la prei... s'a val mu- 
tivài alc in zergo... lui al é a scür di dut. 

BETE. - Ca lassi fà di me, ié. S'a nol sa 
nuie, aghe in bocie. 


ANZULE (sintint un pas). - Ah! écolo cà. 
SCENE QUARTE 
Anzule, Bete, Catine, Zaneto 


BETE e CATINE (a ievin e i van incuintri 
€ a disin). - Cemüt staial? 

ZANETO (dir, a ur dà la man: al sarà vi- 
stit di disdivore cul ciapiel sul ciáf, cul gilè 
sbotonát, iw manis di ciamese cun tun 
caiüt di pipe in man). - No l'è màl: ca si 
sentin (si sentin duc’). 

BETE. - Soi vignude a ciata me sür ca sta 
pôc ben; cussi i ài fati fa 'ne ciaminade a 
ché frute li e soi capitade culi, a saludà 
Anzule... 

ZANETO (nelänt la pipe). - No savevi ca 
vessin 'micizie insieme. 

BETE (che à ciapade la bote, ma la puarte 
cimade). - E i ài menâd ancie me fie. La co- 
gnós pür, si? 

ZANETO (la squadre da ciáf a pis). - Co- 
speto, ce signorine! 

ANZULE. - Par lui, ca scusin, son dutis 
signorinis li fantatis di uè... vistidis... no 
come 'ne volte... 

BETE. - Al sa, Zaneto, al gambie dut e 
cussi lis modis. 

ZANETO. - Ostrighe, s'al gambie dut! Il 
mont l'à il cal par aiar: cussì umin, fèmi- 
nis, fantàs, fantatis. 

ANZULE. - O no steit a tirà für la sòlite 
solfe cum, si no vuelis fà capi, chi seis un 
póc bruntulón! 

. BETE (a Zaneto co 'l torne a squadrà Ca- 
tine). - Ï plàsie me fie? 
` ZANETO. - S'a mi plas so fie? So fie?... Eh! 
passade la volte! (al impie la pipute). 


SCENE QUINTE 
Anzule, Bete, Catine, Zaneto, 'Sine 


'SINE (a entre cv la guantiere dal cafè e i 
a la dà a Anzule, ca ieve par servilu). - 
Puèdio là, ià, mame? Il famei nol po’ fa 
bessôl chel lavôr, o ca l'à di stà di bant. 

ANZULE. - Lasse c'al stei: fèrmiti ancie 
tu culi, cun no... 

ZANETO. - Va là tu, 'Sine, va là tu: no 
Sta sta a pierdi timp, tu... 

BETE (a ciale Catine, i dà ‘ne cimiade e 
"ne strente di lavris). 


SCENE SESTE 


Anzule, Bete, Catine, Zaneto 


ANZULE (a met il zucar ta li cicaris e a 


romande a un a un). - Cussì? Bàstie? An- 
cie? 


ZANETO («pene lade für 'Sine). - Ché a e 
’ne frute, a è! 

BETE. - Un pôc durione, si disarès... 

CATINE. - Si disarès semplizote... 

ZANETO. - Durione ché li? Semplizote, 
ché li? A vâl tant aur ca pese, ché li; sim- 
pri legre, cence pretesis, dut lavór... E ciaf? 
An d'à par duc' noaltris quatri, ché li. 

ANZULE (ca varà ciapát a duc’ li cicaris 
e li varà rimetudis a puest). - E po' tant 
buine, puare frute! 

CATINE. - Àe il morós? 

ZANETO. - Lu vorèssie! 

ANZULE. - A no bassile davür fantàs, ché 
ita 

BETE. - A no starà mighe simpri vedra- 
ne, in ciase: a vignarà pùr la volte ca varà 
di là vie... 

ZANETO. - Pluitòst ca vès di sta a fài la 
massarie a la fèmine di gno fi, a podarès 
là, si... Mah! vin di viodi se gno fi al po’ 
mena cui c'a! vòl ca’ drenti! 

ANZULE (a Zaneto). - Ce i stae chel di- 
scòrs li, cumó? A si dis che la frute nus 
puartarés vie il cür. 

BETE. - Eh, si capis, si capis (si fasin di 
voli fra iè e so fie). 

ZANETO. - A no 'n d'é cumò di chel gènar! 

A no 'n d'é, ostrighe! Mah! Savarai ben 
premeàle iò! Sai iò ce ca merte... 

BETE Ma t'une famee cussi par ben, no 
podarà là, forsi. 

CATINE. - Si capis sa è da l’ospedal... o- 
gnidun no la ciolarès. Fie di nissùn... (in 
chest momént 'Sine che da qualchi timp a 
stà a sinti daür 'ne puarte, si met lis mans 
sul ciaf e, a zito, a s'ciampe). 

ANZULE. - Oh! puare frute, ce cause àe 
ié? 

ZANETO. - Ce, ce, ce? Fie di nissün? A é 
fie nestre, pa l'ostrighe: la vin tirade su no' 
e... onorade, pa l'ostrighe! Onorade plui di 
tantis, chi sai iò. E ié a comandara cà dren- 
ti né plui né mancul di chel altri. Sai iò ce 
chi dis, e cui ca l'à rabie... 

ANZULE. - Po’ taseit, taseit, bosendt di 
om! Cui dis nuie di chel, cumó? (a Bete € 
Catine) lé, lis prei, ca scusin pa l'amór di 
Dio! A tociài ché frute, chel benedét om li, 
s'impie come un fulminànt. 

ZANETO. - Ostrighe, si mi viest di fieste e 
come! 

BETE (ca à mangiade la fuee). - Eh! si 
po' lassà chei discós. Lór e àn robe par 
duc’: pal fi, pa la fie d'anime... 

ZANETO. - Si, ma cuistade e parade donge 
a fuarce di comedóns, ostrighe! 

CATINE (cialànt atór). - Ce biel tin?: a 
métilu ben, cun t'un sofadüt, lis buiniszra- 
cis, biei quadris, qualchi centrüt di cà, di 
INS 

BETE. - No ese vere, Anzule: lu metràn 
ben quanche si maride Perin. eh? 

ANZULE. - Ce po', ce po'... 

ZANETO. - Maridàsi gno fi? Cun chel iu- 
dizi ca l'à? A l'à di domandàmi comrer- 
messo prime. 

BETE. - No i pararessie bon in cheste cia- 
se ne nore ca savès trata. ca fasès onór a 
la famee. 

ZANETO. - Cà dentri a pàrin bon féminis 
ravaiadis in comedón, tiradis su in codèt 
e ca ur bürlin li cótulis... Chês a pararessin 
bon, no chés chi mi capis iò... 

ANZULE (che à sudat fréd, di pore dal 
piés). - Iè, ca scusin, lis prei. Zaneto, mi 
par ca sbatin dal portón. Vait, vait a viodi 
cui ca l'è. Saludait lis sioris, che' dopo no 
tornais, za. 

ZANETO. - Larai, larai, si (al ieve cence 
dàur la man). Ben, patronis. 

BETE e CATINE. - C'al scusi. sae 

ZANETO. - Oh, no l'impuarte. 

SCENE SETIME 
Anzule, Bete, Catine 


ANZULE. - Jesu! Ca lu compatissin : no l'è 
trist, ma s'al à la lune... 

BETE. .- No 'vevin di di nuie di 'Sine, l'e- 
re miôr! Ma ancie lui... 

CATINE. - Ca nus vei dât a no' tantis pon- 
tadis? 

ANZULE. - Po' ce s'impensino! Nol sa 
nuie lui! Forsi al voleve di a une dal pais 
culi ca i faseve la ronde a Perin. 

CATINE. - La ronde? 

ANZULE. - Eh! ma, robis vecis, passadis. 

BETE (a ieve). - Ben, i’ vin disturbat a- 
vonde. (a Anzule) Ca stei ben, a bon rivio- 
dile e ca scusi. 

- ANZULE. - Jesu Marie Signór! Ce chi ài 
di di, iò. Ca scusin tant lór. I umin a san.. 

` BETE. - Eh! iu cognossin, iu cognossin.. 
Ca saludi Perin: ma za, chel, nol fas di 
mancul di vigni (come ultime cenglade, cun 
intenzion). Chel li? Pluitòst di bandonà me 
fie, al bandone il mont, lui... (si dan la 
man). 


CATINE. - Resti cul plasé di 'vele cognos- 
sude (c. s.). 

ANZULE. - Ancie iò, ancie iò (lis compa- 
gne a la puarte). 


SCENE OTAVE 
Anzule po' Zaneto 


ANZULE (tornant viers la scene cui braz 
in cròs). - Ah! ce om, ce om! I ài crodüt di 
muri: sudavi frét. Iè, ce omenat, ce ome- 
nàt! Dopo tant ca mi 'veve prometüt di 
stratignisi... 

ZANETO. - Ohe! omenat a mi? Stratigni- 
mi iò? che brutis pr... I 'vevi di sberlotalis, 
i ’vevi. Di cussi di che’ puare frute? Soi 
stat a cirile: cui la ciate cumó? A vara sin- 
tüt e sarà in qualchi ciantón a vai. E val 
par lór, che' brutis sdrondenatis... 

ANZULE. - Spetait, spetait, chi larai iò a 
viodi di iè. 

ZANETO. - No; vuei là ió. Tenti il to fiór 
tu! Vuei là id, che che’ almancul, a sar 
me. Ma prime vuei sbrocàmi, corpo da l'ò 
strighe! Che’ brutis porchis... Lór, vigni in 
ciase me a scrutina? Lôr vigni a meti lez? 
A di ca no l'è decoro a lavorà pai ciamps? 
Lór, vigni a ufindi che’ frute, che’ brutis 
pelandronatis, la mari cun dut la fie? Lor... 

ANZULE (cun grazie i mèt ‘ne man su la 
spale). - Taseit us prei, Zaneto, no steit a 
bosenà. Us sintin 'ne mie lontàn. 

ZANETO (continvant ad alte vôs). - Lor, 
fà i conz a ciase me? Lôr di che 'Sine a è fie 
di nissün? Come ca no si savès di trôs ca è 
fie che' schifose d'une buiace montade! 

ANZULE (a pietose) - Zaneto, us prei, a 
puedin sintius:. la int s'a la giold... 

ZANETO. - Ca sintin ce da l'ostrighe ca 
vuelin! Comandi ió ca drenti e tal dis chi 
no soi né cioc, né masse passüt. Piert il fi, 
ma che’ genie li, no ven in ciase me. Co- 
mandi iò, par Dio! Chel bocón di macaco! 
S'a l'à mocade, eh? A mi, a mi doman. 

ANZULE. - Pa l'amór di Dio no steit a fà 
un mal parsore chel altri: no steit fà ridi 
il mont. Vin dome chel li, pa l'amór di Dio. 

ZANETO. - Tu sés ca tu! E parcé che i' vin 
dome chel li, 'vin di lassàlu tradi, eh? cun 
robe di mont, cun robe piturade, gingiri- 
nade, cun certis òngulis come la giate... Bo- 

cón di macaco! Lassàsi meti li svuarbadoris 
di che’ int li, chel brut... 

ANZULE. - Cuietaisi, cuietaisi, vedarés, 
son fogórs ca passin... 

ZANETO. - Ca passin e ca no passin, co- 
mandi ió. Domàn i doi di scielzi: o voltà 

strade, o fora e subìt, dal momènt... No 
mangi peraulis, porche òstrighe... (al jès). 

ANZULE. - E se chel frut al ’vès di usti- 
nàsi? (voltansi viers la Madone e tignint su 
lis mans): Madonute, Madonute! 


SCENE NONE 


Anzule e Giovanin 


GIOVANIN. - Oh! bundi, santule. Passant 
in pais, soi entràt a viodi cemit chi stais. 

ANZULE. - Abastance ben, fioz. Tu às fat 
ben a vigni. Mi è capitade cumò, propri 
cumò, ’ne idee: cui sa ca_no ti vei mandat il 
Signór. 

GIOVANIN. - Sarès content di coventaus, 
agne. 

ANZULE. - Varès bisugne d'un gran plasè 
di te, ma grant. 

GIOVANIN. - Sàntule, comandaimi ce chi 
vuelis: i' sai ió ce chi veis fat vo, par puare 
me mari... 

ANZULE. - Ma, al vares di jessi un se- 
grét, fra me e te. Si tu mi prometis... 

GIOVANIN. - Us al zuri, sàntule; saveis 
chi us ten par mari. 

ANZULE. - Ben, sint. A disin che Perin 

al ven a morosa tal to païs cun che Catine... 
tu sâs... Disimi la veretât: ce fantate ese? 

GIOVANIN. - No steit a domandàmal. sàn- 
tule. 

ANZULE. - Ti ài preat... fevele. 

GIOVANIN. - Eco; alore par dius la vere- 
tat... no à nuje ce pierdi.. Si savessis, ce 
ciampanis ca sunin sun je! 

ANZULE. - E di Perin, ce disie la int? 

GIOVANIN. - Scusait se us dis: a dis ca l'è 
ciapat tal laz. Che’ li e so mari? Sanguetis, 
sàntule. 

ANZULE. - Cussi tu mi contis? 

GIOVANIN. - E àn ben fat calcul lór che 
Perin a l'è siór e fi sôl! No, se lui al savès 
e al vedés cerz trucs! Juste che' altre sere 
"vin scuviarte 'ne tràpule, dopo lòt vie lui... 

ANZULE. - No vuei savé. No sta contàmi 
nuje. Tu 4s di fami dome il plasè di vierzi 
i voi a chel puar frut. 

GIOVANIN. - Mi ere vignude l'idee tantis 
voltis, ma saveis... son robis delicadis, sàn- 
tule. 

ANZULE. - Fàsimi che' caritât, fiòz: tu 
varâs ce ben chi tu vis, di me. 

GIQVANIN. - Sàntule, mi provarai: ma, se 
s'inrabie? S'al sucéd alc? j 

: ANZULE. - A no l'è trist, sastu: tu veda- 

ràs che s'al à provis, a i passe chel fogôr 
für di puest... 

GIOVANIN. - Provis? Lassait fà di me, vo, 
sàntule. 

ANZULE. - Ah! se a las drete, se a las 
drete! 

GIOVANIN. - Voi vie svelt, par che nissùn 
nus viodi a trapolà insieme... 

ANZULE. - Va là cun Diu, va là, e sèpimi 
a dì ale, ti prei. 

GIOVANIN. - In man a mi, sàntule; us 
saludi. 

ANZULE (viers il public). - Cui sa ce chi 
ài fat, ce chi ài fat! (alzànt i voi e lis mans 
ad alt). A fin di ben Signór, a fin di ben! 


(Tendón) 


AI TIARZ 
(IL tinèl di prime). 


SCENE PRIME 


Anzule e Zaneto 


ANZULE (cialànt viers 'ne puarte). - 
Su po’, vignit cà, chi us tachi chel botón! 
Ju pierdeis simpri, come i fruz. 

ZANETO. - E vualtris tacàimi ben, ostri- 
ghe. 

ANZULE. - A voressin tacás cul spali, par 
vo’ (a scomenze a tacài il botón tal pugn da 
la ciamese). 

ZANETO. - I’ starai cu lis mans in man 
e cussì a restaràn su in eterno (si ciale 
atór) Sint: tu às simpri dit di contàmi 
cemit ca l'a voltât strade Perin... Si ti do- 
mandi, simpri tu voltis discórs. Eh, ma si 

sa. Ca drenti iò no conti par nuie. Mi pa- 
rais atór, vualtris... 

ANZULE. - No us ài dit mai nuie, parce 
chi sai chi seis un scuacaròn di om, màs- 
sime si 'veis bevude "ne tace. 

ZANETO. - Scuacarón, ió? Ben tu; ben 
vualtris femenatis chi no podeis tasé nuie! 
Dis su, dis su. 

ANZULE. - Ben si taseis. 

ZANETO. - Ostrighe! Si ese fruz deven-' 
tàs? 

ANZULE. - Cialàit mo'. Par tignile curte: 
nestri fios Giovanin, une sere, l'à menât 
Perin cun sé e l'àn ciatade sul fat. 

ZANETO. - Cieh! ce maniere di ciacarà, o- 
strighe! Cui capissie alc, li? Cui, sul fat? 

ANZULE. - Iè, po’, iè, cul fi dal sindic. A 
morosave cun Perin e quand che lui al la- 
ve für pa la puarte, al ientrave pa la cise 
da l'ort chel altri. 

ZANETO. - E alore? Piorate! Piorate! l'ài 
dit ió, ve'! 

ANZULE. - E alore in che' sere che, pla- 
tâs, e àn vedüt ce ca no dovevin viodi, Pe- 
rin no l'à podüt stratignisi e stant tal scür 
l'è metùt a claponàiu. 

ZANETO. - Benòn, pa l'ostrighe! 

ANZULE. - Si, ma àn sintüt un zigo e a 

son s'ciampas. A devi iessi stade 'ne buine 
clapade, parcé che tal doman al lave il mie- 
di là dal sindic, e par tane’ dis Pà corüt... 
Ma ohe! zito ca e zito là... 

ZANETO. - E dopo? 

ANZULE. - E dopo? Si capis che Perin no 
l'a podüt sbrocàsi cun iè, di pore ca si fos 
'nacuarte di ale e vès palesât, a cui ca nol 
lave, l'autór da lis clapadis. A l'à finit dut 
però... Di lui no si sa mai nuie, ma ben 
Giovanin mi à contat. 

ZANETO. - Giovanin? Giovanin ca i à se- 
gnadi il troi, al merte, al merte... Uei paiài 
di bevi, ostrighe... 

ANZULE. - Taseit ancie un póc, faseit di 
no save. 

ZANETO. - Di no savé? Se cheste ciase a 
pàr un'altre, s'a mi pàr di iessi... ce sao iò! 

ANZULE. - Us disevi iò che il Signór al 
varés metüt di miez. Eh, l'ere un fogór c'al 
passave, savevi iò! 

ZANFTO. - Giga jò i sai che 
cumò intànt si tire flat, ca’ si è simpri a 
ciase, ca' si lavore, ca' si torne legris. Un 
pos di dis suturno, chi ti dis iò, ti visistu? 
Ma cumò? E cun 'Sine? Doi colòmps. Dis 
po': ca tàchin? ca tàchin? 

ANZULE. - Vo' seis chel da la fürie: i vo- 
ressis... 

ZANETO. - Fürie! Cialàit la barbezuane! E 
Sa si lasse ciapà di qualchi altre vis'ciade? 
Ce ustu savé dal mont, tu chi tu às simpri 
vivüt sot la nape! 

ANZULE. - Ieh! ce omenat! Voressis dut, 
cun tantis chi in vareis fatis! 

ZANETO. - La capele plui grande a sposati 
te. intant! 

ANZULE. - La varin fate insieme, taseit. 

ZANETO. - Robis passadis. Cumò bisugne 
viodi ca no nus s'ciampi ché frute! Ostri- 
ghe! si m'impensi che à tant vaiüt par che' 
matis, puare frute! Vai bessòle e cun nó 
simpri legre, simpri in giambe. Chel pote di 
un stupit! No i sono coladis ben lis svuar- 
badoris, ancimó? Ché a è robe, ostrighe! 

ANZULE. - Ieh! ce omenàt! Voressis dut, 
dii e fàt, vo'! 

ZANETO. - E tu, fèmine imbambinide, di- 
smóviti quand ca no l'è plui timp! (al ies). 
ae nt. + e 
SCENE SECONDE 

Anzule e 'Sine 

"SINE (a entre cun t'un vistit in man). - 
Mame, za che no ài ce fà, i bruschini e i 
smagli cheste mude che à di vé un pizzul 

sièt ancie (a puarte in miez la taule par 
métisi a smaglà). 

ANZULE. - Brave, brave la me frute. Al 
po voléti ben Perin: tu, tu lu tens come un 
siorùt, tu! : 

"SINE. - Ben? (a reste come a fò riflès su 
la peraule). Ben? No àe di volèmi ben? No 
sino come fradis? 

ANZULE. - Seis e no seis come fradis. 

ISINE. - Eh si sa... a è vere... iò... iò... (si 
fas plui série). 

ANZULE - Oh! ben ’Sinute, no stin a tor- 
na a bati che’ solfe! Ti parie di no vé un 
pari e une mari ca ti vuelin ben? 

"SINE. - Oh! benedèz, vualtris, sì; ma iò... 
Si Savessis... quand chi m'impensi... 

ANZULE. - Ti prei, no stin a tornà a sco- 
menzà... 

"SINE. - Mamute, dome cun vo, mi vierz... 


SCENE TIARZE 
Anzule, 'Sine, Rico 


Rico. - Oh, agne Anzule, soi ca id. Bun 
di, voglonate. 

"SINE. - Bun di, nasonat. 

ANZULE. - Si, chi scomenzais ben, ué! Ti 
coventavie alc, Rico. 

RICO. - Nuie di vo, agne. I’ ài d'intindimi, 
a cuatri vôi, cun chiste siorine culi. 

ANZULE. - A quatri vôi? Alore soi di 
masse. M'a la mocarai... 

'SINE. - Fermaisi vo mame, cussi sintarês 
ce c'al vil vé di me, chel badaiòt di uestri 
nevôt. 

RICO (mostrànt un pugn). Ocio, 'Sine, 
ocio. 

ANZULE. - Bisugne propri chi vadi. P ior- 
ni subit (a iés). 


SCENE QUARTE 
Rico e 'Sine 


RICO (a s'implante devànt di 'Sine a braz 
in crôs). - Ben, e po'? 

'SINE. - Ce? 

RICO. - No sta fà la stupide! Tu mi às 
parát atór, di une setemane in che' altre, 
e tu mi às zurât che par uè tu varessis pen- 
sat sà e tu mi varessis dade la rispueste... 

"SINE. - Oh Dio, m'impensi cum, chi vevi 
di pensài parsore. 

RICO. - No sta fami blestema, 'Sine. 

"SINE. - No, no, tu as rasòn. Fevelin sul 
serio. Ciale mo': lui l'é biel, bon e bon pa- 

rón: iò no lu merti; i' sai. Par cumó no 
m'impegni. No ài nissun'idee di maridàmi. 

RICO. - La moral a è, chi no tu lu vas. A 
mi displas sul sério. 

ISINE. - Pa la sensarìe perdude? T'a la 
paiarai id, va là. Ce ào di dati? 

Rico. - 'Ne bussade. 

"SINE. - Cussì svelt! 

Rico. - Ce capistu ca valin trop lis tos 
bussadis? 

'SINE. - A devin valè alc, se tu, chi tu sòs 
cussi interessát, tu voressis vènt une par 
sensarie... 

RICO. - Ah! ma iò, siorine preziose o bus- 
sadis di amór o nuie. 

'SINE. - No sono dutis di amór, di afiet, 
lis bussadis? Ce diferenze àno? 

Rico. - Spete chi t'insegni: provin mo’ 
(al va par bussale). 

"SINE (paransi). - Va la, va la chi tu sòs 
cence iudizi. 

RICO. - Cence iudizi iò? Cumò t'al mostri. 
S'a mi scroche un afar, iò in’ tenti subit un 
altri. Scòltimi mo’, (cun caricature) 'Sinate, 
za chi no tu vüs Tunin, ciolmi me, eh! Si? 

"SINE (ridint). - Mat di lea! 

Rico. - Ciale ce biel frut chi soi iò, mo'! 
Ciale ce biel zuf... 

'SINE (a rit, a rit, ripetint). - Mat, mat di 
lea, gid. 

RICO (ciaminànt sticit)... Ciale ce ande, 
ce puartade! Ustu chi ti mostri il tacuin 
ancie? Cumò chi m'impensi: i ài impresta- 
de la casse a mió pari. 

"SINE (c. s.). - Mat spacat. 

Rico. - Ustu viodi il mió, cür, par vé pie- 
tat? 

'SINE. - Si, si, chel si. 

RICO (si disbotone giachete, gilè, tociansi 
il cür cun dôs mans). - Für, für, uno stile, 
strapassimi il cuore ch'é sglonfo d'amore, 
che more per te. 

'SINE (bacanänt). - O va a fati foti, va, 
mostro di paiazzo. 

Rico. - Siché nancie a mi di si, eh? 'Si- 
nutine, 'Sinutine, tu às un vierutin tal ciâf, 
tu, eh? Lu capis, lu capis. 

'SINE. - Che da la mateat tu l'às tu, in- 
tànt. 

RICO. - Si, ma... e il debit? 

"SINE. - Ce debit? 

Rico. - La bussade chi tu às di dàmi. 


SCENE QUINTE 
'Sine, Rico, Perin 
PERIN (al comparis su la puarte cun tun 

cei di pofarbio). - Ohe, ohe, ce fasino ca? 

RICO. - Ca si scuét, caro mio. 

PERIN (segnant 'Sine). - Àe debis cun te, 
iè? Soi ca iò, se iè a no rive cu la casse. 

'SINE. - Debis iò? A l'è mat, a l'è. 

RICO (a ié). - No tu às debis? (a Perin) 
Porco mondo! A mi à fat fruià doi par di 
Scarpis par un afar (fasint la vôs di ’Sine) 
« Ven fra dis dis, ven fra quindis ». E ió 
cori e torne a cori par dài la capare. E 
nuie. E cumò la scuedevi pal timp ca mi à 
fat pierdi, che' brute mostre! 

PERIN. - A mi par, chi tu as ’ne grande 
voe di fotis, tu. 

RICO. - A devi jessi vere, s'a m'al dis un 
omp di iudizi come te. 

"SINE (che à poure ca si pontin, a Rico). - 
A l'a reson Perin. A l'a poure, cul to tabaia, 
chi tu mi fasis smaglà mal la mude. 

Rico. - Al fevele simpir a vôi viers, gnò 
cusin. 

PERIN. - S'a ti còmude e s'a no ti comude. 

RICO. - Mi par di capi, ca si fas la lune 
uè: giavinsi. Viva, Pieri mandi, voglonate! 
O me, o Vignüt, eh? 

'SINE. - Si, si, t'une tace di aghe. 

SCENE SESTE 
Perin e 'Sine 


PERIN. - Si puèdie savé, a ce fà c'al ven 
chenti, chel bocòn di macaco? 

'SINE. - Eh, par stupidès! 

PERIN. - Iò, intant, i’ vuei savéju. 

"SINE. - Ciale mo’: tu, tu mi às dit 'ne 
volte, e l'ài simpri tignude a mens, che 
ognün devi impazzàsi tai siei afars. Iò cu- 
mò, podares tornàti pan par fuiace. 

PERIN. - Ma ió devi interessàmi tai tiei. 
Vuei savé subit. 

"SINE. - I vuei! Ce àrie di paròn! 

PERIN. - Di paròn, sì... I’ ài sintüt qualchi 
peraule. Soi ben 'nacuart di alc, iò. A ce 
fà végnino, par esempli, tanc' avons a fâti 
la ronde? 

'SINE. - Ciò! Astu pore ca mi molin la 
spine? 

PERIN. - Ance. 

'SINE. - Varestu alc ce di, tu? 

PERIN. - Forsi... 

'SINE. - Spièghiti. Sarèssino robis für di 
puest? 

PERIN. - Si, "Sine... für di puest. 

"SINE. - Parce? 

PERIN. - Cemüt varèssino di fa, si tu las- 

sis vie tu, di ciase? No ti lassin là, no ti 
lassin, no podin. 

: SINE. - Larai quand chi tu ti maridis 
u. 
PERIN. - Si tu spetis chel di... 

"SINE. - Fas viodi cumó! No tu ti ricuar- 
dis di quand chi tu eris cuet, stracuet, stra- 
diladicuet, infogonât, rabiós, cun duc’ noal- 
tris? 

PERIN. - Tàs, tàs, ti prei. No sta vémi in 
nimènt nuie. I ài capit ce ca son lis féminis. 

'SINE. - Gràzie par lór, e a la largie, an- 
cie di me, eh. 

PERIN (si fás donge sério e afietós). - 
'Sine, fevelin sul sério; scóltimi. 

"SINE (a mèt ju il lavór e cui bras in 
crós). - Ciacare. 

BENIN. - Astu propri idee di lassànus bes- 
Soi? 3 

'SINE. - Quand chi tu varás ciatat com- 
pagnie tu... 

PERIN. - E se iò no la ciris? E si ti disès 
chi staressin tant ben noaltris quatri sim- 
pri insieme, 'Sinute? 

'SINE. - No ti capis... 

PERIN. - Tu vids, duc’ ti vuelin ben ca 
dentri. 

"SINE. - Oh! si, si: la mame, il pai... 

PERIN. - E iò, capistu chi no t'in vueli? 

'SINE. - Come fradi, no àstu di volémal? 

PERIN. - Capissimi, 'Sine, capissimi: sin 
come fradis, ma podaressin deventà alc di 
plui (i ciape e i ciaresse vne man). Ti vuei 
tant ben: i' ài capit ce chi tu valis: tu mi 
plasis tant, 'Sinute. 

'SINE (a cir di stacàsi di lui) - No vuei 
capiti, no puès capiti; id, iò... no mi mari- 
darai cun nissün, iò... 

PERIN. - E parcè, di gràzie?... 

"SINE. - Eh! tu sas, tu sas... di dulà chi 
soi iò... soi fie di nissün, iò... (« si ingrope). 

PERIN (ciarezzani la. man). - Puare fru- 
te! Son cà lór i gris ca ti vegnin tal ciàf 
son cà lor. I’ sai, i’ sai: mi à contât dut la 
mame,... ance di ches dós lengatis (conti- 
nuant a ciarezzài la man e cui vôi cirint e 
clamant i siei vôi ca ten bas) 'Sine... 'Sine!... 
No tu vâs für di ca. Tu sés nestre e tu às 
di sta, ma par simpri. (simpri plui afietôs) 
Ben, 'Sinute, si no tu sés di nissün, ustu 
gessi me? Me, plui di duc? Soi stat stupit 
a è vere; no 'vevi vôi. Ma cumò, cumò: ti 
vuei tant, tant ben, 'Sinute.. e tu, e tu? 
Rispuint po', rispuint (al tente di tirài vie 
lis mans da la muse). 

'SINE. - No crót, no crót: no pues crodi... 

PERIN. - Tu crodarás, tu crodaras, perdò- 
rimi, ma disimi: Mi ustu ben, chel ben chi 
sai iò? 


SCENE SETIME e ULTIME 


"Sine, Perin, Anzule, Zaneto 


ANZULE. - Ciò, seso culi, ducisdoi? 

‘SINE. - Oh! la mame! (a si slontane, 
confusionade, di lui). 

PERIN. - La mame, si: no impuarte; miór 
anzi (a 'Sine). La mame a forsi indivinat 
(a Anzule): P domandavi a ’Sine, s'a mi 
vòl ben, e no mi rispuint. Alèsegno di no, 
alè... e alore... alore... za che no po' viòdi- 
mi... s'ciamparai... larai lontàn. 

'SINE. - No, no, no (si volte invies di 
Anzule, la ciape a bracecuel). Mamute, ma- 
mute (e l’une orele): In’ vuei tant tant... in 
d'ài simpri vulùt... 

ANZULE (a Perin). - Astu sintüt? T’in val 
tant, t'in vül, t'in d'à simpri volüt... 

ZANETO (a l'à di jessi intant comparit 
dar di lôr, cul so caiùt in man, cu la boce 
vierte a viodi, a sinti). 

ANZULE (che à 'Sine poiade su la spale e 
ciapade a bracecuel). - Astu sintüt, Perin! 

(Chest al va donge, lis abrace e lis strenz œ 
sè dutis dôs. Anzule si libare da la strente, 
ur ciape lis mans lis. unis, si volte viers la 
Madone) Gràzie, Madonute! Benediu! 

ZANETO (cun t'un moto espressif). - Ostri- 
ghe da l'òstrighe! No èrie ore? 


(Tendòn) 


